b'\n_START_ARTICLE_\nBlejska Dobrava\n_START_SECTION_\nSakralna dedi\xc5\xa1\xc4\x8dina\n_START_PARAGRAPH_\nV naselju je cerkev sv. \xc5\xa0tefana. Cerkev je v osnovi gotska s pravokotno ladjo in peterostrani\xc4\x8dnim prezbiterijem, leta 1743 pa je bila prezidana v baro\xc4\x8dnem stilu. Ima dva stranska oltarja. Cerkev obdaja zid za katerim je staro, opu\xc5\xa1\xc4\x8deno pokopali\xc5\xa1\xc4\x8de. Ohranjenih je le \xc5\xa1e nekaj grobov, med njimi grob Pre\xc5\xa1ernovih sester, Katre in Jere z nagrobno plo\xc5\xa1\xc4\x8do, vzidano v cerkveno fasado.'